b'\n_START_ARTICLE_\nMetod Brezigar\n_START_SECTION_\n\xc5\xbdivljenjepis\n_START_PARAGRAPH_\nMetod se je rodil o\xc4\x8detu Jo\xc5\xbeefu, ki je bil u\xc4\x8ditelj in materi Alojziji, rojeni Ferfolja. Dru\xc5\xbeina se je leta 1915 preselila v Ljubljano, kjer je Metod obiskoval Klasi\xc4\x8dno gimnazijo. Po kon\xc4\x8dani gimnaziji se je zaposlil v Po\xc5\xa1tni hranilnici, septembra 1922 pa je z bratrancema in \xc5\xa1e \xc5\xa1estimi so\xc5\xa1olci ustanovil prvo skavtsko skupino na Slovenskem. Metod je kmalu postal na\xc4\x8delnik (stegovodja) stega skavtov in planink, iz katerega se je kasneje razvil \xc2\xbbZmajev steg\xc2\xab. Nekaj kasneje je postal tajnik skavtske \xc5\xbdupe, vendar je zaradi bolezni na plju\xc4\x8dih \xc5\xa1e zelo mlad umrl.'